Kasviryhmän tuottaminen, 15 osp

**Koodi**: 103919

**Järjestysnumero**: 12

Ammattitaitovaatimukset

**Viljelytöiden suunnittelu**

Opiskelija

* laatii viljelysuunnitelman valitulle kasviryhmälle (4933)
* toimii valitun tuotantotavan mukaisesti tietäen sitä koskevat säädökset (4932)
* ottaa huomioon kasvatuksen aiheuttaman energiankulutuksen ja ympäristövaikutukset (4931)
* hinnoittelee tuotteet. (4930)

**Viljelytyöt**

Opiskelija

* tunnistaa viljeltäviä yksi- ja monivuotisia kasveja tietäen niiden suomalaiset nimet, tieteelliset suvut ja lajit sekä viljelyominaisuudet (4929)
* lisää kasveja eri menetelmillä ja etsii lisäystapaan liittyvää kasvikohtaista tietoa (4928)
* viljelee kasviryhmää lajin vaatimalla tavalla varmistamalla laadukkaan kasvun (4927)
* huolehtii viljelyhygieniasta (4926)
* selvittää kasvualustan kunnon ja muut ympäristötekijät (4925)
* käyttää tuotantoketjun koneita, laitteita ja työvälineitä ja tekee niille päivittäishuollot (4924)
* tunnistaa rikkakasveja, haitallisia vieraslajeja, tauteja ja tuholaisia ja valitsee sopivat kasvinsuojelumenetelmät tuotantotavan mukaan tietäen tarvittavat pätevyydet (4923)
* tekee oikea-aikaisen sadonkorjuun luonnon ehtojen mukaisesti (4922)
* tekee viljelymuistiinpanot (4921)
* toimii turvallisesti tietäen mitä pätevyyksiä työtehtävissä tarvitaan. (4920)

**Varastointi ja pakkaaminen**

Opiskelija

* varastoi energiataloudellisesti kasviryhmän fysiologiset ja biologiset toiminnot huomioiden (4919)
* kauppakunnostaa viljellyt kasvit huomioiden hygienian (4918)
* käyttää tilanteeseen sopivia pakkausmateriaaleja huomioiden vaikutuksen ympäristöön ja markkinointiin (4917)
* minimoi jätteen syntyä sekä lajittelee ja kierrättää jätemateriaalia kiertotaloutta edistäen. (4916)

Arviointi

Opiskelija

|  |  |
| --- | --- |
| Tyydyttävä 1 | * toteuttaa työn ohjeiden mukaisesti * toimii yhteistyökykyisesti * tarvitsee joissakin tilanteissa lisäohjeita * hyödyntää työssä tarvittavaa perustietoa * muuttaa toimintaansa saamansa palautteen mukaisesti |
| Tyydyttävä 2 | * toteuttaa työn oma-aloitteisesti ja ohjeiden mukaisesti * toimii yhteistyökykyisesti ja vuorovaikutteisesti * tarvitsee vain harvoissa tilanteissa lisäohjeita * hyödyntää työssä tarvittavaa tietoa tarkoituksenmukaisesti * muuttaa toimintaansa saamansa palautteen ja omien havaintojen mukaisesti |
| Hyvä 3 | * toteuttaa työkokonaisuuden itsenäisesti * toimii yhteistyökykyisesti ja aloitteellisesti vuorovaikutustilanteissa * selviytyy tavanomaisista ongelmanratkaisutilanteista * hyödyntää työssä tarvittavaa tietoa monipuolisesti * arvioi suoriutumistaan realistisesti |
| Hyvä 4 | * suunnittelee ja toteuttaa työkokonaisuuden itsenäisesti * toimii yhteistyökykyisesti ja rakentavasti vuorovaikutustilanteissa * selviytyy ongelmanratkaisutilanteista hyödyntäen monipuolisia ratkaisutapoja * soveltaa työssä tarvittavaa tietoa monipuolisesti ja perustellusti * arvioi suoriutumistaan realistisesti sekä tunnistaa vahvuuksiaan ja kehittämisen kohteitaan |
| Kiitettävä 5 | * suunnittelee ja toteuttaa työkokonaisuuden itsenäisesti ottaen huomioon muut toimijat * toimii yhteistyökykyisesti ja rakentavasti haastavissakin vuorovaikutustilanteissa * soveltaa työssä tarvittavaa tietoa ongelmanratkaisutilanteissa monipuolisesti ja kriittisesti * esittää työhön ja toimintaympäristöön liittyviä perusteltuja kehittämisehdotuksia * arvioi suoriutumistaan realistisesti ja esittää perusteltuja ratkaisuja osaamisensa kehittämiseen * ymmärtää oman työnsä merkityksen osana laajempaa kokonaisuutta |

Ammattitaidon osoittamistavat

Opiskelija osoittaa ammattitaitonsa näytössä käytännön työtehtävissä tekemällä puutarhatuotannon työtehtäviä valitusta kasviryhmästä. Siltä osin kuin tutkinnon osassa vaadittua ammattitaitoa ei voida arvioida näytön perusteella, ammattitaidon osoittamista täydennetään yksilöllisesti muilla tavoin.